Shanghaigruppen

Shanghaigruppen (ШОС, fra russisk Шанха́йская организа́ция сотру́дничества, kinesisk: 上海合作组织/上海合作組織, pinyin: Shànghǎi Hézuò Zǔzhī, forkortelse 上合组织, Shàng Hé Zǔzhī) er en mellomstatlig organisasjon som ble grunnlagt 15. juni 2001 av lederne i Folkerepublikken Kina, Russland, Kasakhstan, Kirgisistan, Tadsjikistan og Usbekistan. De fem første landene var medlemmer i organisasjonen «Shanghai Five», opprettet i Shanghai i 1996. 

Gruppen fikk nytt navn etter at Usbekistan ble medlem i 2001. Hovedoppgaven for organisasjonen er regional sikkerhet, med fokus på kampen mot terrorisme, separatisme og ekstremisme, men den fremmer også kulturelt og økonomisk samarbeide. 

Mange har sett på SCO (Shanghai Cooperation Organisation)  som en motvekt mot USAs økende innflytelse i Sentral-Asia  . Organisasjonens betydning avhenger av at Russland og Kina har felles interesser og at de sentralasiatiske landene slutter opp. Frem til 2004-05 balanserte de mindre landene vestlige og østlige interesser mot hverandre, blant annet lot Kirgisistan og Usbekistan USA etablere flybaser etter terrorangrepet 11. september 2001. 

Hovedsetet er i Beijing.

 Medlemsland 
Medlemmer
  Kina
  Kasakhstan
  Kirgisistan
  Russland
  Tadsjikistan
  Usbekistan Observatørstatus
  India
  Iran
  Mongolia
  Pakistan

 Andre søkerland 
USA søkte om obervatørstatus, men dette ble avslått i 2005. I 2007 søkte Belarus om observatørstatus (med Kasakhstans støtte). Russland har imidlertid uttalt at landet neppe ville få observatørstatus siden Belarus i sin helhet ligger i Europa.

 Historie 

 1996 - møte 26. april i Shanghai hvor lederne i Kina, Russland, Kasakhstan, Kirgisistan og Tadsjikistan ble enige om en avtale som skulle senke spenningen i grenseområdene mellom landene («Соглашения об укреплении доверия в военной области в районе границы»/История развития Шанхайской организации сотрудничества , Shanghai-gruppens utvikling/《关于在边境地区加强军事领域信任的协定》Den sjette summits offisielle side). Dette møtet ble starten på samarbeidet som skulle bli kalt «the Shanghai Five».
 1997 - toppmøte 24. april i Moskva hvor man undertegnet en avtale om styrkereduksjoner i grenseområdene («Соглашении о взаимном сокращении вооружённых сил в районе границы» /《关于在边境地区相互裁减军事力量的协定》).
 1998 – toppmøte i Almaty (Kasakhstan)
 1999 – toppmøte i Bisjkek (Kirgisistan)
 2000 – toppmøte i Dusjanbe (Tadsjikistan)
 2001 – toppmøte 15. juni i Shanghai hvor Usbekistan ble tatt inn i Shanghai fem samarbeidet, og lederne for de seks medlemslandene undertegnet deklarasjonen om Shanghai Cooperation Organisation med mål om å utvide samarbeidet i regionen. I juli undertegnet Kina og Russland en avtale om Godt naboskap og vennlig samarbeide.
 2002 – toppmøte 7. juni i St. Petersburg hvor SCO charteret ble undertegnet og etablerte SCO som en internasjonal organisasjon.
 2003 – toppmøte 29 mai i Moskva, første felles millitærøvelse
 2004 – toppmøte 17. juni i Tasjkent (Usbekistan) hvor det ble annonsert samarbeide i kampen mot terror og narkotika og opprettelse av et anti-terror byrå med hovedkontor i Tasjkent. Mongolia fikk observatørstatus.
 2005 – toppmøte 5. juli i Astana (Kasakhstan) hvor India, Iran og Pakistan fikk observatørstatus. Mongolia, Iran og Pakistan har senere søkt om full medlemsstaus. I august gjennomførte Kina og Russland en felles millitærøvelse kalt "Fredsoppdrag 2005" (Peace Mission 2005) i Shandong-provinsen.
 2006 – toppmøte 15. juni i Shanghai 
 2007 – toppmøtet 16-17 august i Bisjkek (Kirgisistan), samtidig (9-17 august) ble det gjennomført en felles antiterror-/militærøvelse kalt "Fredsoppdrag 2007" (Peace Mission 2007) i Tsjeljabinsk nær Uralfjellene  .
 2017 – Pakistan og India har blitt tatt opp som medlemmer av Shanghai gruppen.

 Referanser 

 Litteratur 
  Fels, Enrico (2009), Assessing Eurasia's Powerhouse. An Inquiry into the Nature of the Shanghai Cooperation Organisation, Winkler Verlag: Bochum. ISBN 978-3-89911-107-1

 Eksterne lenker 


Kategori:Internasjonale organisasjoner
Kategori:Permanente observatører i FN
Kategori:Etableringer i 2001